AVP Inegral OÜ
avp@avpintegral.com
priit.toomikas@mail.ee
	Teie: 27.04.2023

Meie: 21.08.2023 nr 4-4/23/2199-2	

Riigimaa rendile andmisest

Pöördusite 27.04.2023 Riigi Kaitseinvesteeringute Keskuse (RKIK) poole kirjaga, millega uurisite võimalusi jätkamaks Sirgala harjutusvälja piirkonnas Osaühing AVP Integral äritegevuseks vajalike lõhketöödega (plahvatusmeetodil erinevate metallide liitmine). Hetkel kehtib Osaühing AVP Integral ja RMK vahel sõlmitud maarendileping nr 3-1.21/2022, mille alusel kasutate ca 35 000 m2 suurust ala Ida-Viru maakonnas Toila vallas Kanju külas Ammoniidi katastriüksusel (tunnus 80201:002:0484). Maarendileping lõpeb 10.01.2024. Oma kirjas tegite kaks ettepanekut: sõlmida Ammoniidi kinnistule uus rendileping või muuta asukohaks Argilliidi katastriüksusel (tunnus 80201:002:0489) asuv ca 16 000 m2 ala.

Kohtusime teiega samal teemal ka 08.10.2021 RKIK kontoris (Järve 34a, Tallinn). Mainisime Sirgala harjutusvälja läände laienemise plaane ning jäime seisukohale, et Osaühing AVP Integral saab jätkata oma tegevusega Ammoniidi katastriüksusel seni, kuni RKIK-is käivad harjutusvälja laienemise osas ettevalmistustööd - ajalises mõttes ca 2 aastast. Ettevalmistustega oleme lõpule jõudnud, mistõttu ei saa me alates 10.01.2024 võimaldada ei Ammoniidi ega ka Argilliidi katastriüksuste kasutamist, kuna mõlemad katastriüksused jäävad harjutusvälja uue planeeritava piiri sisse.

Oleme omalt poolt suhelnud ka Sirgala harjutusvälja ümbruses tegutseva kaevandajaga potentsiaalse uue asukoha osas, kuid saime vastuseks, et plahvatusohtlik keevitamine ei ole nende aladel ohutusprobleemide tõttu võimalik, kuna need on karjääri aktiivse tootmistegevuse tööpiirkonnaks.

Eelnevast tulenevalt peame teie kirjale vastama negatiivselt, s.t praeguses asukohas (Ammoniidi) pole võimalust plahvatuskeevitusega jätkata, samuti ei sobi võimalikuks uueks asukohaks lisas viidatud ala.

(allkirjastatud digitaalselt)

Katri Raudsepp
üldosakonna juhataja

Lisa: Skeem

Alvar Pern
5866 7360 alvar.pern@rkik.ee